title: 2010/614/UE: Deċiżjoni tal-Kunsill tal- 14 ta’ Ġunju 2010 dwar il-pożizzjoni li għandha tiġi adottata mill-Unjoni Ewropea fi ħdan il-Kunsill tal-Ministri ACP-UE rigward il-miżuri tranżitorji applikabbli mid-data tal-iffirmar sad-data tad-dħul fis-seħħ tal-Ftehim li jemenda għat-tieni darba l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit- 23 ta’ Ġunju 2000 , kif emendat għall-ewwel darba fil-Lussemburgu fil- 25 ta’ Ġunju 2005

text:
               13.10.2010

               MT

               Il-Ġurnal Uffiċjali tal-Unjoni Ewropea

               L 269/1

         DEĊIŻJONI TAL-KUNSILL
   tal-14 ta’ Ġunju 2010
   dwar il-pożizzjoni li għandha tiġi adottata mill-Unjoni Ewropea fi ħdan il-Kunsill tal-Ministri ACP-UE rigward il-miżuri tranżitorji applikabbli mid-data tal-iffirmar sad-data tad-dħul fis-seħħ tal-Ftehim li jemenda għat-tieni darba l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005
   (2010/614/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 217, flimkien mal-Artikolu 218(9) tiegħu,
   Wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1), kif emendat għall-ewwel darba fil-Lussemburgu fil-25 ta’ Ġunju 2005 (2) (minn hawn ‘il quddiem imsejjaħ “il-Ftehim ta’ Cotonou”) u b’mod partikolari l-Artikolu 95(3) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim ta’ Cotonou ġie konkluż għal 20 sena li jibdew mill-1 ta’ Marzu 2000. Madanakollu saret dispożizzjoni għall-possibbiltà li dan jiġi emendat permezz ta’ proċess ta’ reviżjoni wara kull perijodu ta’ ħames snin.

               (2)

               In-negozjati għall-ewwel emenda tal-Ftehim ta’ Cotonou ġew konklużi fi Brussell fit-23 ta’ Frar 2005. Il-Ftehim li Jemenda ġie ffirmat fil-Lussemburgu fil-25 ta’ Ġunju 2005 u daħal fis-seħħ fl-1 ta’ Lulju 2008.

               (3)

               Fit-23 ta’ Frar 2009, il-Kunsill awtorizza lill-Kummissjoni tagħti bidu għan-negozjati mal-membri tal-Grupp ta’ Stati Afrikani, tal-Karibew u tal-Paċifiku bil-għan li tinbeda t-tieni emenda tal-Ftehim ta’ Cotonou.

               (4)

               In-negozjati ġew konklużi fid-19 ta’ Marzu 2010 bl-inizjalar, f’laqgħa straordinarja tal-Kunsill tal-Ministri ACP-UE, tat-testi li jiffurmaw il-bażi tal-Ftehim li jemenda għat-tieni darba l-Ftehim ta’ Cotonou (minn hawn ‘il quddiem imsejjaħ “il-Ftehim”).

               (5)

               Il-Ftehim, li għandu jiġi ffirmat f’Ouagadougou fit-22 ta’ Ġunju 2010, ser jidħol fis-seħħ mat-tlestija tal-proċeduri ta’ ratifika msemmija fl-Artikolu 93 tal-Ftehim ta’ Cotonou.

               (6)

               Skont l-Artikolu 95(3) tal-Ftehim ta’ Cotonou, il-Kunsill tal-Ministri ACP-UE għandu jadotta miżuri tranżitorji kif meħtieġ biex ikopri l-perijodu mid-data tal-iffirmar sad-data tad-dħul fis-seħħ tal-Ftehim.

               (7)

               L-applikazzjoni provviżorja tal-Ftehim għandha tikkostitwixxi miżura tranżitorja kemm neċessarja kif ukoll suffiċjenti,

         ADOTTA DIN ID-DEĊIŻJONI:
   Artikolu Uniku
   Il-pożizzjoni li għandha tieħu l-Unjoni Ewropea fi ħdan il-Kunsill tal-Ministri ACP-UE rigward il-miżuri tranżitorji applikabbli mid-data tal-iffirmar sad-data tad-dħul fis-seħħ tal-Ftehim li jemenda għat-tieni darba l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005 (minn hawn ‘il quddiem imsejjaħ “il-Ftehim”), hija li tapprova l-applikazzjoni provviżorja tal-Ftehim, skont it-termini tal-abbozz ta’ Deċiżjoni tal-Kunsill tal-Ministri ACP-UE anness.
   Bidliet żgħar għall-abbozz ta’ Deċiżjoni jistgħu jkunu mifthiema mingħajr ma jeħtieġu li tkun emendata din id-Deċiżjoni.

      Magħmula fil-Lussemburgu, l-14 ta’ Ġunju 2010.

            Għall-Kunsill

            Il-President

         D. LÓPEZ GARRIDO

      (1)  ĠU L 317, 15.12.2000, p. 3.

      (2)  ĠU L 209, 11.8.2005, p. 27.

      ANNESS

         DEĊIŻJONI Nru …/2010 TAL-KUNSILL TAL-MINISTRI ACP-UE
         tat-22 ta’ Ġunju 2010
         dwar miżuri tranżitorji applikabbli mid-data tal-iffirmar tal-ftehim sad-data tad-dħul fis-seħħ tal-Ftehim li jemenda għat-tieni darba l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005
         IL-KUNSILL TAL-MINISTRI ACP-UE,
         Wara li kkunsidra l-Ftehim ta’ Sħubija bejn il-Grupp ta’ Stati Afrikani, tal-Karibew u tal-Paċifiku, minn naħawaħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1), kif emendat għall-ewwel darba fil-Lussemburgu fil-25 ta’ Ġunju 2005 (2) (minn hawn ‘il quddiem imsejjaħ “il-Ftehim ta’ Cotonou”), u b’mod partikolari l-Artikolu 95(3) tiegħu,
         Billi:

                     (1)

                     Il-Ftehim ta’ Cotonou ġie konkluż għal 20 sena li jibdew mill-1 ta’ Marzu 2000. Madanakollu saret dispożizzjoni għall-possibbiltà li dan jiġi emendat permezz ta’ proċess ta’ reviżjoni wara kull perijodu ta’ ħames snin.

                     (2)

                     In-negozjati għall-ewwel emenda tal-Ftehim ta’ Cotonou ġew konklużi fi Brussell fit-23 ta’ Frar 2005. Il-Ftehim li Jemenda ġie ffirmat fil-Lussemburgu fil-25 ta’ Ġunju 2005 u daħal fis-seħħ fl-1 ta’ Lulju 2008.

                     (3)

                     In-negozjati għat-tieni emenda tal-Ftehim ta’ Cotonou ġew uffiċjalment imnedija fil-laqgħa tal-Kunsill tal-Ministri ACP-UE fid-29 ta’ Mejju 2009 u ġew konklużi fi Brussell fid-19 ta’ Marzu 2010. Il-Ftehim li jemenda għat-tieni darba il-Ftehim ta’ Cotonou (minn hawn ‘il quddiem imsejjaħ “il-Ftehim”), iffirmat f’Ouagadougou fit-22 ta’ Ġunju 2010, ser jidħol fis-seħħ mat-tlestija tal-proċeduri ta’ ratifika msemmija fl-Artikolu 93 tal-Ftehim ta’ Cotonou.

                     (4)

                     Skont l-Artikolu 95(3) tal-Ftehim ta’ Cotonou, il-Kunsill tal-Ministri ACP-UE għandu jadotta miżuri tranżitorji kif meħtieġ biex ikopri l-perijodu mid-data tal-iffirmar sad-data tad-dħul fis-seħħ tal-Ftehim.

                     (5)

                     L-Unjoni Ewropea, l-Istati Membri tagħha u l-membri tal-Grupp ta’ Stati Afrikani, tal-Karibew u tal-Paċifiku (minn hawn ‘il quddiem imsejħa “il-Partijiet”) iqiesu li huwa xieraq li jipprevedu għall-applikazzjoni provviżorja tal-Ftehim, biex jieħu effett mid-data tal-iffirmar tiegħu.

                     (6)

                     Il-partijiet ser jaħdmu biex ilestu l-proċess ta’ ratifika fi żmien sentejn mid-data tal-iffirmar tal-Ftehim,

               ADOTTA DIN ID-DEĊIŻJONI:
         Artikolu 1
         Applikazzjoni provviżorja tal-Ftehim
         Il-Ftehim li jemenda għat-tieni darba l-Ftehim ta’ Sħubija bejn il-membri tal-Grupp ta’ Stati Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000, kif emendatl-ewwel fil-Lussemburgu fil-25 ta’ Ġunju 2005 (minn hawn ‘il quddiem “il-Ftehim”), għandu jkun applikat b’mod provviżorju mid-data tal-iffirmar tiegħu.
         Artikolu 2
         Implimentazzjoni ta’ Din id-Deċiżjoni u dħul fis-seħħ tal-Ftehim
         L-Unjoni għandha tieħu l-miżuri kollha meħtieġa biex tiżgura l-implimentazzjoni sħiħa ta’ din id-Deċiżjoni. L-Istati Membri tal-Unjoni u l-membri tal-Grupp ta’ Stati Afrikani, tal-Karibew u tal-Paċifiku huma mistiedna biex jieħdu l-miżuri li jikkunsidraw xierqa sabiex jimplimentaw din id-Deċiżjoni.
         Il-Partijiet għandhom jaħdmu biex ilestu l-proċeduri kollha meħtieġa biex jiżguraw id-dħul fis-seħħ sħiħ tal-Ftehim fi żmien sentejn mid-data tal-iffirmar tiegħu.
         Artikolu 3
         Dħul fis-seħħ u validità ta’ din id-Deċiżjoni
         Din id-Deċiżjoni għandha tidħol fis-seħħ fid-data li fiha jiġi ffirmat il-Ftehim.
         Għandha tapplika sad-dħul fis-seħħ tal-Ftehim.

            Magħmul f’Ouagadougou, it-22 ta’ Ġunju 2010.

                  Għall-Kunsill tal-Ministri ACP-UE

                  Il-President

         (1)  ĠU L 317, 15.12.2000, p. 3.

         (2)  ĠU L 209, 11.8.2005, p. 27.


title: 2013/561/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/179

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2011
   (2013/561/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp tat-Taħriġ Vokazzjonali għas-sena finanzjarja 2011, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tas-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KEE) Nru 337/75 tal-Kunsill tal-10 ta’ Frar 1975 li jistabbilixxi Ċentru Ewropew għall-Iżvilupp ta’ Taħriġ Vokazzjonali (4), u b’mod partikolari l-Artikolu 12a tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0073/2013),

               1.

               Japprova l-għeluq tal-kontijiet taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2011;

               2.

               Jagħti struzzjonijiet lill-President tiegħu biex jgħaddi din id-deċiżjoni lid-Direttur taċ-Ċentru Ewropew għall-Iżvilupp ta’ Taħriġ Vokazzjonali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 17.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 39, 13.2.1975, p. 1.

      (5)  ĠU L 357, 31.12.2002, p. 72.


Avviż Legali Importanti

|

32005D0948

Deċiżjoni tal-Kunsill ta' l- 20 ta' Diċembru 2005 dwar l-iffirmar u l-applikazzjoni provviżorja tal-Ftehim f'forma ta' Skambju ta' Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ekonomika Ewropea u r-Repubblika tal-Belarus dwar kummerċ fil-prodotti tat-tessuti

Official Journal L 345 , 28/12/2005 P. 0021 - 0022 Official Journal L 175 , 29/06/2006 P. 0307 - 0308

		Deċiżjoni tal-Kunsillta' l- 20 ta' Diċembru 2005dwar l-iffirmar u l-applikazzjoni provviżorja tal-Ftehim f'forma ta' Skambju ta' Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ekonomika Ewropea u r-Repubblika tal-Belarus dwar kummerċ fil-prodotti tat-tessuti(2005/948/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 flimkien ma' l-ewwel sentenza tal-paragrafu 2 ta' l-Artikolu 300 tiegħu,Wara li kkunsidra l-proposta mill-Kummissjoni,Billi:(1) Il-Kummissjoni innegozjat, f'isem il-Komunità Ftehim bilaterali sabiex testendi għal sena l-Ftehim bilaterali u l-Protokolli eżistenti dwar il-kummerċ fil-prodotti tat-tessuti mar-Repubblika tal-Belarus, b'numru ta' aġġustamenti tal-limiti kwantitattivi.(2) Suġġett għall-konklużjoni tiegħu f'data aktar tard, il-Ftehim għandu jiġi ffirmat f'isem il-Komunità.(3) Dan il-Ftehim bilaterali għandu jiġi applikat fuq bażi provviżorja mill- 1 ta' Jannar 2006 sa meta jitlestew il-proċeduri meħtieġa għall-konklużjoni tiegħu, suġġett għall-applikazzjoni provviżorja reċiproka mir-Repubblika tal-Belarus,IDDEĊIDA KIF ĠEJ:Artikolu 1Suġġett għal konklużjoni eventwali li tista' ssir f'data aktar tard, il-President tal-Kunsill huwa b'dan awtorizzat li jinnomina l-persuni li jkollhom is-setgħa li jiffirmaw, f'isem il-Komunità Ewropea, il-Ftehim f'forma ta' Skambju ta' Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ekonomika Ewropea u r-Repubblika tal-Belarus dwar kummerċ fil-prodotti tat-tessuti ("il-Ftehim").Artikolu 2Il-Ftehim għandu jiġi applikat fuq bażi provviżorja, sal-konklużjoni formali tiegħu u suġġett għall-applikazzjoni provviżorja reċiproka tal-Ftehim mir-Repubblika tal-Belarus, mill- 1 ta' Jannar 2006.It-test tal-Ftehim jinsab anness ma' din id-Deċiżjoni.Artikolu 31. Fil-każ li l-Belarus ma jissodisfax l-obbligi tiegħu taħt il-paragrafu 2(4) tal-Ftehim, il-kwota għall-2006 għandha titnaqqas għal-livelli applikabbli fl-2005.2. Id-deċiżjoni li jiġi implementat il-paragrafu 1 għandha tittieħed skond il-proċeduri msemmija fl-Artikolu 17 tar-Regolament tal-Kunsill (KEE) Nru 3030/93 tat- 12 ta' Ottubru 1993 dwar regoli komuni għall-importazzjoni ta’ ċerti prodotti tat-tessuti minn pajjiżi terzi [1].Artikolu 4Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha.Magħmula fi Brussel, nhar il- 20 ta' Diċembru 2005.Għall-KunsillIl-PresidentM. Beckett[1] ĠU L 275, 8.11.1993, pġ. 1. Regolament kif l-aħħar emendat mir-Regolament tal-Kunsill (KE) Nru 1478/2005 tat- 12 ta' Settembru 2005 (ĠU L 236, 13.9.2005, p. 3).--------------------------------------------------


title: Deċiżjoni tal-Kunsill ta' l- 4 ta' Diċembru 2006 dwar l-ewwel pagament tat-tielet kontribuzzjoni Komunitarja lill-Bank Ewropew għar-Rikostruzzjoni u l-Iżvilupp għall-Fond ta' Kenn ta' Chernobyl

text:
546                MT                Il-Ġurnal Uffiċjali ta’ l-Unjoni Ewropea                 13.12.2008

32006D0908

L 346/28                         IL-ĠURNAL UFFIĊJALI TA’ L-UNJONI EWROPEA                       9.12.2006

                                      DEĊIŻJONI TAL-KUNSILL

                                         ta' l-4 ta’ Diċembru 2006

                                         dwar l-ewwel pagament
                                 tat-tielet kontribuzzjoni Komunitarja
                          lill-Bank Ewropew għar-Rikostruzzjoni u l-Iżvilupp
                                   għall-Fond ta' Kenn ta' Chernobyl

                                          (2006/908/KE, Euratom)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308
tiegħu,

Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod
partikolari l-Artikolu 203 tiegħu,

Wara li kkunsidra l-proposta mill-Kummissjoni,

Wara li kkunsidra l-Opinjoni tal-Parlament Ewropew1,

1
           Opinjoni li ġiet mogħtija fl-14 ta' Novembru 2006 (li għadha ma ġietx ippubblikata fil-
           Ġurnal Uffiċjali).
 ---pagebreak--- 13.12.2008       MT                 Il-Ġurnal Uffiċjali ta’ l-Unjoni Ewropea                            547

Billi:

(1)       Il-Komunità, in segwitu ta' politika ċara ta' appoġġar ta' l-Ukraina fl-isforzi tagħha biex
          telimina l-konsegwenzi ta' l-inċident nukleari li seħħ fis-26 ta' April 1986 fl-Impjant ta' l-
          Enerġija Nukleari ta' Chernobyl, diġà kkontribwixxiet EUR 90,5 miljun matul is-snin
          1999-2000 lill-Fond ta' Kenn ta' Chernobyl, stabbilit fil-Bank Ewropew għar-
          Rikostruzzjoni u l-Iżvilupp (EBRD), skond id-Deċiżjoni 98/381/KE, Euratom1 u EUR 100
          miljun ulterjuri matul is-snin 2001-2005, skond id-Deċiżjoni 2001/824/KE, Euratom2.

(2)       L-EBRD, bħala amministratur tal-Fond ta' Kenn ta' Chernobyl, ikkonferma lill-Assemblea
          tal-Kontributuri tal-Fond li kien hemm bejn wieħed u ieħor żbilanċ ta' EUR 250 miljun u li
          ma kienx hemm fondi mhux allokati biżżejjed biex jiġi permess għoti ta' kuntratt għall-
          Konfinament Ġdid Sigur. Kienu meħtieġa impenji ġodda mill-kontributuri fl-2005 biex
          jiġu evitati dewmien ulterjuri għall-proġett.

(3)       L-ex Membri tal-G7 u l-Komunità, li pprovdew ħafna mill-kontribuzzjonijiet lill-Fond ta'
          Kenn ta' Chernobyl, qablu dwar il-prinċipju ta' kontribuzzjonijiet ulterjuri lill-Fond skond
          il-kondiviżjoni tal-piż storiku fost il-kontributuri.

(4)       Ir-Regolament tal-Kunsill (KE, Euratom) Nru 99/2000 tad-29 ta’ Diċembru 1999 dwar l-
          għoti ta' għajnuna lill-Istati Sieħba fl-Ewropa tal-Lvant u ta' l-Asja Ċentrali3, jinkludi bħala
          prijorità fil-qasam tas-sigurtà nukleari l-kontribuzzjoni lil inizjattivi internazzjonali
          appoġġati mill-UE bħall-inizjattiva tal-G7/UE dwar l-għeluq ta' Chernobyl.

1
         ĠU L 171, 17.6.1998, p. 31.
2
         ĠU L 308, 27.11.2001, p. 25.
3
         ĠU L 12, 18.1.2000, p. 1. Regolament kif emendat bir-Regolament (KE) Nru. 2112/2005
         (ĠU L 344, 27.12.2005, p. 23).
 ---pagebreak--- 548           MT                Il-Ġurnal Uffiċjali ta’ l-Unjoni Ewropea                        13.12.2008

(5)   Fil-Komunikazzjoni tas-6 ta' Settembru 2000 mill-Kummissjoni lill-Parlament Ewropew u
      lill-Kunsill, il-Kummissjoni pproponiet li mill-2001 l-appoġġ finanzjarju tal-Komunità
      għas-sigurtà nukleari fl-Istati Indipendenti Ġodda u l-pajjiżi ta' l-Ewropa Ċentrali u tal-
      Punent għandu jittieħed minn sezzjoni tal-baġit waħda għal assistenza finanzjarja lis-
      sigurtà nukleari għall-Istati Indipendenti Ġodda.

(6)   Ir-regoli ta' akkwist ta' l-EBRD japplikaw għal għotjiet magħmula mir-riżorsi tal-Fond ta'
      Kenn ta' Chernobyl, bil-ftehim li l-akkwist għandu fil-prinċipju jkun limitat għal oġġetti u
      servizzi prodotti jew forniti mill-pajjiżi tal-kontributuri jew il-pajjiżi ta' l-operazzjonijiet ta'
      l-EBRD. Dawk ir-regoli mhumiex identiċi għal dawk applikati għal operazzjonijiet
      iffinanzjati direttament permezz tal-programm TACIS, li ma jistgħux konsegwentement
      ikopru l-kontribuzzjoni li hija s-suġġett ta' din id-Deċiżjoni.

(7)   Huwa, madankollu, xieraq li jiġi żgurat li, fir-rigward ta' arranġamenti ta' akkwist
      magħmula skond ir-Regoli tal-Fond ta' Kenn ta' Chernobyl ta' l-EBRD, ma hemm l-ebda
      diskriminazzjoni bejn Stati Membri individwali, irrispettivament minn jekk dawn
      ikkonkludewx Ftehim ta' Kontribuzzjoni individwali ma' l-EBRD jew le.

(8)   Huwa wkoll xieraq li l-arranġamenti ta' akkwist ma' pajjiżi terzi li m'humiex pajjiżi
      msieħba tat-TACIS jiġu awtorizzati fuq bażi ta' każ b'każ, fl-interess tal-proġetti li
      jirrigwardaw il-Pjan ta' Implimentazzjoni ta' Kenn ta' Chernobyl.

(9)   It-Trattati ma jipprovdu ebda poteri għajr dawk ta' l-Artikolu 308 tat-Trattat tal-KE u l-
      Artikolu 203 tat-Trattat tal-Euratom għall-adozzjoni ta' din id-Deċiżjoni,
 ---pagebreak--- 13.12.2008      MT                 Il-Ġurnal Uffiċjali ta’ l-Unjoni Ewropea                            549

IDDECIEDA KIF GEJ:

                                                Artikolu 1

Il-Komunità għandha tagħmel il-kontribuzzjoni ta' EUR 14,4 miljun lill-Bank Ewropew għar-
Rikostruzzjoni u l-Iżvilupp ("EBRD") għall-Fond ta' Kenn ta' Chernobyl fl-2006.

L-approprjazzjonijiet għandhom jiġu awtorizzati mill-awtorità tal-baġit fil-limiti tal-perspettiva
finanzjarja. Il-kontribuzzjoni għandha tiġi ffinanzjata kontra l-approprjazzjonijiet baġitarji annwali
disponibbli.

                                                Artikolu 2

1.       Il-Kummissjoni għandha tamministra l-kontribuzzjoni lill-Fond ta' Kenn ta' Chernobyl
         skond ir-Regolament tal-Kunsill Nru 1605/2002 tal-25 ta' Ġunju 2002 dwar ir-Regolament
         Finanzjarju li japplika għall-baġit ġenerali tal-Komunitajiet Ewropej1, u b’konsiderazzjoni
         partikulari għall-prinċipji ta' amministrazzjoni soda u effiċjenti.

         Il-Kummissjoni għandha tibgħat l-informazzjoni rilevanti kollha lill-awtorità baġitarja u l-
         Qorti ta' l-Awdituri u għandha tipprovdi kwalunkwe informazzjoni supplementari li dawn
         jistgħu jixtiequ li jirċievu, fir-rigward l-aspetti ta' l-operat tal-Fond ta' Kenn ta' Chernobyl
         li jirrelataw mal-kontribuzzjoni tal-Komunità.

2.       Il-Kummissjoni għandha tiżgura li, fir-rigward ta' arranġamenti ta' akkwist li jirrelataw ma'
         għotjiet magħmula minn riżorsi mill-Fond ta' Kenn ta' Chernobyl, m'hemm l-ebda
         diskriminazzjoni bejn l-Istati Membri.

         Il-Kummissjoni tista' tawtorizza, fuq bażi ta' każ b'każ, arranġamenti ta' akkwist ma' pajjiżi
         terzi li m'humiex pajjiżi msieħba tat-TACIS, fl-interess tal-proġetti li jirrigwardaw il-Pjan
         ta' Implimentazzjoni ta' Kenn ta' Chernobyl.

1
       ĠU 248, 16.9.2002, p. 1.
 ---pagebreak--- 550             MT               Il-Ġurnal Uffiċjali ta’ l-Unjoni Ewropea                  13.12.2008

                                              Artikolu 3

Skond l-Artikolu II, it-Taqsima 2.02 tar-Regoli tal-Fond ta' Kenn ta' Chernobyl, il-kontribuzzjoni
tal-Komunità għandha tkun is-suġġett ta' Ftehim ta' Kontribuzzjoni formali bejn il-Kummissjoni u l-
EBRD.

                                              Artikolu 4

Il-Kummissjoni għandha tissottometti lill-Parlament Ewropew u lill-Kunsill, fuq bażi annwali,
rapport ta' progress dwar l-implimentazzjoni tal-Fond ta' Kenn ta' Chernobyl.

Magħmul fi Brussell, 4 ta’ Diċembru 2006.

                                             Ghall-Kunsill
                                             Il-President

                                          L. LUHTANEN


title: 2007/547/KE: Deċiżjoni tal-Kunsill tal- 5 ta’ Ġunju 2007 dwar l-iffirmar u l-applikazzjoni proviżorja ta’ Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom minn naħa waħda, u r-Repubblika ta’ l-Armenja min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija ma’ l-Unjoni Ewropea

text:
               3.8.2007

               MT

               Il-Ġurnal Uffiċjali ta’ l-Unjoni Ewropea

               L 202/25

         DEĊIŻJONI TAL-KUNSILL
   tal-5 ta’ Ġunju 2007
   dwar l-iffirmar u l-applikazzjoni proviżorja ta’ Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom minn naħa waħda, u r-Repubblika ta’ l-Armenja min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija ma’ l-Unjoni Ewropea
   (2007/547/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 44(2), it-tielet sentenza ta’ l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien mat-tieni sentenza ta’ l-ewwel subparagrafu ta’ l-Artikolu 300(2) tiegħu,
   Wara li kkunsidra t-Trattat ta’ Adeżjoni tar-Repubblika tal-Bulgarija u tar-Rumanija, u b’mod partikolari l-Artikolu 4(3) tiegħu,
   Wara li kkunsidra l-Att ta’ Adeżjoni tal-Bulgarija u tar-Rumanija, u b’mod partikolari l-Artikolu 6(2) tiegħu,
   Wara li kkunsidra l-proposta tal-Kummissjoni,
   Billi:

               (1)

               Fit-23 ta’ Ottubru 2006, il-Kunsill, f’isem il-Komunità u l-Istati Membri tagħha awtorizza lill-Kummissjoni, biex tinnegozja Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom minn naħa waħda, u r-Repubblika ta’ l-Armenja min-naħa l-oħra, mar-Repubblika ta’ l-Armenja, biex titqies l-adeżjoni tar-Repubblika tal-Bulgarija u tar-Rumanija ma’ l-Unjoni Ewropea.

               (2)

               Suġġett għall-konklużjoni possibbli tiegħu f’data aktar tard, il-Protokoll għandu jiġi ffirmat f’isem il-Komunitajiet Ewropej u l-Istati Membri tagħha.

               (3)

               Il-Protokoll għandu jiġi applikat b’mod proviżorju sa mill-1 ta’ Jannar 2007, sakemm jintemmu l-proċeduri rilevanti għall-konklużjoni formali tiegħu,

         IDDEĊIEDA KIF ĠEJ:
   Artikolu 1
   Il-President tal-Kunsill hu b’dan awtorizzat li jaħtar il-persuna/i bis-setgħa li tiffirma/jiffirmaw, f’isem il-Komunitajiet Ewropej u l-Istati Membri tagħha, il-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom minn naħa waħda, u r-Repubblika ta’ l-Armenja min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija ma’ l-Unjoni Ewropea, bil-possibbiltà li jkun konkluż fi stadju ulterjuri.
   It-test tal-Protokoll huwa mehmuż ma’ din id-Deċiżjoni (1).
   Artikolu 2
   Sakemm jidħol fis-seħħ, il-Protokoll għandu jiġi applikat fuq bażi proviżorja mill-1 ta’ Jannar 2007.

      Magħmula fil-Lussemburgu, 5 ta’ Ġunju 2007.

            Għall-Kunsill

            Il-President

         P. STEINBRÜCK

      (1)  Ara paġna 26 ta' dan il-ĠU.
    ---documentbreak---

               3.8.2007

               MT

               Il-Ġurnal Uffiċjali ta’ l-Unjoni Ewropea

               L 202/26

         PROTOKOLL
   għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati membri tagħhom minn naħa waħda, u r-Repubblika ta’ l-Armenja min-naħa l-oħra, sabiex jittieħed kont ta’ l-adeżjoni tar-Repubblika tal-Bulgarija u tar-Rumanija fil-FSK.
   IR-RENJU TAL-BELĠJU,
   IR-REPUBBLIKA TAL-BULGARIJA,
   IR-REPUBBLIKA ĊEKA,
   IR-RENJU TAD-DANIMARKA,
   IR-REPUBBLIKA FEDERALI TAL-ĠERMANJA,
   IR-REPUBBLIKA TA’ L-ESTONJA,
   IR-REPUBBLIKA ELLENIKA,
   IR-RENJU TA’ SPANJA,
   IR-REPUBBLIKA FRANĊIŻA,
   L-IRLANDA,
   IR-REPUBBLIKA TALJANA,
   IR-REPUBBLIKA TA’ ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TA’ L-UNGERIJA,
   IR-REPUBBLIKA TA’ MALTA,
   IR-RENJU TA’ L-OLANDA,
   IR-REPUBBLIKA TA’ L-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-RUMANIJA,
   IR-REPUBBLIKA TAS-SLOVENJA,
   IR-REPUBBLIKA SLOVAKKA,
   IR-REPUBBLIKA TAL-FINLANDJA,
   IR-RENJU TA’ L-IŻVEZJA,
   IR-RENJU UNIT TAL-GRAN BRITTANJA U L-IRLANDA TA’ FUQ,
   minn hawn ’il quddiem imsejħa “l-Istati Membri”, irrappreżentati mill-Kunsill ta’ l-Unjoni Ewropea, u
   MILL-KOMUNITÀ EWROPEA U MILL-KOMUNITÀ EWROPEA TA’ L-ENERĠIJA ATOMIKA
   minn hawn ’il quddiem imsejħa “il-Komunitajiet” rappreżentati mill-Kunsill ta’ l-Unjoni Ewropea u mill-Kummissjoni Ewropea,
   minn naħa waħda, u
   IR-REPUBBLIKA TA’ L-ARMENJA
   min-naħa l-oħra,
   minn hawn ’il quddiem imsejħa “il-Partijiet” għall-għanijiet ta’ dan il-Protokoll,
   WARA LI KKUNSIDRAW id-dispożizzjonijiet tat-Trattat bejn ir-Renju tal-Belġju, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika ta’ l-Estonja, ir-Repubblika Ellenika, ir-Renju ta’ Spanja, ir-Repubblika Franċiza, l-Irlanda, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika ta’ l-Ungerija, ir-Repubblika ta’ Malta, ir-Renju ta’ l-Olanda, ir-Repubblika ta’ l-Awstrija, ir-Repubblika tal-Polonja, ir-Repubblika Portugiża, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju ta’ l-Iżvezja, ir-Renju Unit tal-Gran Brittanja u l-Irlanda ta’ Fuq (Stati Membri ta’ l-Unjoni Ewropea), u r-Repubblika tal-Bulgarija u r-Rumanija, dwar l-adeżjoni tar-Repubblika tal-Bulgarija u r-Rumanija ma’ l-Unjoni Ewropea, li ġie ffirmat fil-Lussemburgu fil-25 ta’ April 2005 u li ser jidħol fis-seħħ fl-1 ta’ Jannar 2007,
   WARA LI KKUNSIDRAW is-sitwazzjoni ġdida fir-relazzjonijiet bejn ir-Repubblika ta’ l-Armenja u l-Unjoni Ewropea li joħorġu mill-adeżjoni fl-UE ta’ żewġ Stati Membri ġodda, li tiftaħ opportunitajiet ġodda u li ġġib magħha sfidi għall-kooperazzjoni bejn ir-Repubblika ta’ l-Armenja u l-Unjoni Ewropea,
   FILWAQT LI JQISU x-xewqa tal-Partijiet li jiżguraw il-ksib u t-twettiq ta’ l-għanijiet u l-prinċipji tal-FSK;
   FTIEHMU KIF ĠEJ:
   Artikolu 1
   Ir-Repubblika tal-Bulgarija u r-Rumanija għandhom ikunu Partijiet fil-Ftehim ta’ Sħubija u Kooperazzjoni li jistabbilixxi Sħubija bejn il-Komunitajiet Ewropej u l-Istati Membri tagħhom minn naħa waħda, u r-Repubblika ta’ l-Armenja min-naħa l-oħra, iffirmat fil-Lussemburgu fit-22 ta’ April 1996 u li daħal fis-seħħ fl-1 ta’ Lulju 1999 (minn hawn ’il quddiem “il-Ftehim”) u għandhom rispettivament jadottaw u jieħdu nota bl-istess mod, tat-testi tal-Ftehim, kif ukoll tad-Dikjarazzjonijiet Konġunti, Skambji ta’ Ittri u d-Dikjarazzjonijiet mir-Repubblika ta l-Armenja annessi ma’ l-Att Finali ffirmat fl-istess data u l-Protokoll għall-Ftehim tad-19 ta’ Mejju 2004, li daħal fis-seħħ fl-1 ta’ Marzu 2005.
   Artikolu 2
   Dan il-Protokoll għandu jifforma parti integrali mill-Ftehim.
   Artikolu 3
   1.   Dan il-Protokoll għandu jiġi approvat mill-Komunitajiet, mill-Kunsill ta’ l-Unjoni Ewropea f’isem l-Istati Membri, u mir-Repubblika ta’ l-Armenja skond il-proċeduri tagħhom stess.
   2.   Il-Partijiet għandhom jinnotifikaw lil xulxin bit-twettiq tal-proċeduri korrispondenti msemmija fil-paragrafu preċedenti. L-istrumenti ta’ approvazzjoni għandhom jiġu ddepożitati għand is-Segretarjat Ġenerali tal-Kunsill ta’ l-Unjoni Ewropea.
   Artikolu 4
   1.   Dan il-Protokoll għandu jidħol fis-seħħ fl-ewwel jum ta’ l-ewwel xahar wara d-data tad-depożitu ta’ l-aħħar strument ta’ approvazzjoni.
   2.   Sakemm tasal id-data li jidħol fis-seħħ, dan il-Protokoll għandu japplika temporanjament b’effett mill-1 ta’ Jannar 2007.
   Artikolu 5
   1.   It-testi tal-Ftehim, l-Att Finali u d-dokumenti kollha annessi miegħu, kif ukoll il-Protokoll għall-Ftehim tad-19 ta’ Mejju 2004, huma miktuba bil-lingwa Bulgara u dik Rumena.
   2.   Huma annessi ma’ dan il-Protokoll u huma awtentiċi daqs it-testi fil-lingwi l-oħra kollha li fihom huma miktuba l-Ftehim, l-Att Finali u d-dokumenti annessi miegħu, kif ukoll il-Protokoll tal-Ftehim tad-19 ta’ Mejju 2004.
   Artikolu 6
   Dan il-Ftehim huwa miktub b’żewġ kopji fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Żvediża u Armenjana, u kull wieħed minn dawn it-testi huwa ugwalment awtentiku.

      Съставено в Брюксел на двадесет и седми юни две хиляди и седма година.
      Hecho en Bruselas, el veintisiete de junio de dos mil siete.
      V Bruselu dne dvacátého sedmého června dva tisíce sedm.
      Udfærdiget i Bruxelles, den syvogtyvende juni to tusind og syv.
      Geschehen zu Brüssel am siebenundzwanzigsten Juni zweitausendsieben.
      Kahe tuhande seitsmenda aasta juunikuu kahekümne seitsmendal päeval Brüsselis
      Έγινε στις Βρυξέλλες, στις είκοσι επτά Iουνίου δύο χιλιάδες επτά.
      Done at Brussels on the twenty-seventh day of June in the year two thousand and seven.
      Fait à Bruxelles, le vingt-sept juin deux mille sept.
      Fatto a Bruxelles, addì ventisette giugno duemilasette.
      Briselē, divi tūkstoši septītā gada divdesmit septītajā jūnijā
      Priimta du tūkstančiai septintųjų metų birželio dvidešimt septintą dieną Briuselyje.
      Kelt Brüsszelben, a kettőezer-hetedik év június havának huszonhetedik napján.
      Magħmul fi Brussell, is-sebgħa u għoxrin ta' Lulju, elfejn u sebgħa
      Gedaan te Brussel, de zevenentwintigste juni tweeduizend zeven.
      Sporządzono w Brukseli dnia dwudziestego siódmego czerwca roku dwa tysiące siódmego.
      Feito em Bruxelas, em vinte e sete de Junho de dois mil e sete.
      Încheiat la Bruxelles la douăzeci și șapte iunie, anul două mii șapte.
      V Bruseli dvadsiateho siedmeho júna dvetisícsedem
      V Bruslju, sedemindvajsetega junija leta dva tisoč sedem.
      Tehty Brysselissä kahdentenakymmenentenäseitsemäntenä päivänä kesäkuuta vuonna kaksituhattaseitsemän.
      Som skedde i Bryssel den tjugosjunde juni tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa Ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Република Армения
         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica d'Armenia
         Armēnijas Republikas vārdā
         Armenijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Pentru Republica Armenia
         Za Arménsku republiku
         Za Republiko Armenijo
         Armenian tasavallan puolesta
         På Republiken Armeniens vägnar